മുഖ്യമന്ത്രിയുടെ നവമാധ്യമ സെല്ലിലേക്ക് കരാര് നിയമനം പിആര്ഡി നടത്തും സ്ഥിരപ്പെടുത്താന് നീക്കമെന്ന് സംശയം തിരുവനന്തപുരം: മുഖ്യമന്ത്രിയുടെ നവമാധ്യമ സെല്ലില് കരാര് ജീവനക്കാരുടെ നിയമനവും ശമ്ബളവും പിആര്ഡി വഴി നേരിട്ട് നല്കാന് ഉത്തരവ്. നിലവില് കരാര് ജീവനക്കാരെ സി ഡിറ്റ് വഴിയായിരുന്നു നിയമിച്ചിരുന്നത്. ജീവനക്കാരെ പിന്വാതില് വഴി സ്ഥിരപ്പെടുത്താനാണോ പുതിയ നീക്കമെന്നാണ് സംശയം. മുഖ്യമന്ത്രിയുടെ നവമാധ്യമ സെല്ലിന്റെ നടത്തിപ്പ് കരാര് സിഡിറ്റിനാണ് പിആര്ഡി നല്കിയിരുന്നത്. ഒന്നാം പിണറായി സര്ക്കാരിന്റെ കാലത്ത് സിഡിറ്റ് നിയമിക്കുന്ന താല്ക്കാലിക ഉദ്യോഗസ്ഥരെ മുഖ്യമന്ത്രിയുടെ ഓഫീസിലേക്ക് മാറ്റി. സോഷ്യല് മീഡിയ സെല്ലില് ജോലി ചെയ്യുന്നവര്ക്കുള്ള വേതനം പിആര്ഡി സിഡിറ്റു വഴിയാണ് നല്കുന്നത്. എന്നാല് ഇത് മാറ്റി മുഖ്യമന്ത്രിയുടെ സോഷ്യല് മീഡിയയുടെയും വെബ് സൈറ്റിന്റെയും നടത്തിപ്പ് പിആര്ഡി ഏറ്റെടുക്കാനാണ് തീരുമാനം. ഇതിനായി സെന്റര്ഫോര് മാനേജ്മെന്റ് സ്റ്റഡീസ് വഴി വീണ്ടും കരാര് നിയമനം നല്കാന് ഉത്തരവിറക്കി. ശമ്ബളവും പിആര്ഡി നേരിട്ട് നല്കും. നിയമനത്തിന് പ്രത്യേക സമിതിഉണ്ടാക്കും. കഴിഞ്ഞ സര്ക്കാരിന്റെ കാലത്ത് സിഡിറ്റിലെ കരാര് ജീവനക്കാരെ കൂട്ടത്തോടെ സ്ഥിരപ്പെടുത്തിയത് വിവാദമായിരുന്നു. നേരിട്ട് ശമ്ബളം നല്കിക്കൊണ്ടുള്ള പുതിയ നിയമനം വളഞ്ഞവഴിയിലെ സ്ഥിരപ്പെടുത്തലിന്റെ തുടക്കമാണോ എന്നാണ് സംശയം. പിആര്ഡി നല്കുന്ന പണത്തില് നിന്നും സിഡിറ്റ് കമ്മീഷന് വാങ്ങിയ ശേഷമാണ് ജീവനക്കാര്ക്ക് വേതനം നല്കുന്നത്. ജീവനക്കാര്ക്ക് ആറു മാസം കഴിയുമ്ബോള് കരാര് നീട്ടി നല്കുന്നതിലും കാലതാമസമുണ്ടാക്കുന്നു. ഇത്തരം സാങ്കേതിക തടസ്സങ്ങള് നീക്കാനാണ് പുതിയ തീരുമാനമെന്നാണ് പി ആര് ഡി വിശദീകരണം കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona